**ZAKON**

**O IZMJENAMA I DOPUNAMA ZAKONA O IZVRŠENJU BUDŽETA**

**REPUBLIKE SRPSKE ZA 2022. GODINU**

Član 1.

U Zakonu o izvršenju Budžeta Republike Srpske za 2022. godinu („Službeni glasnik Republike Srpske“, br. 121/21 i 53/22), u članu 2. u stavu 3. poslije riječi: „Odlukom o usvajanju Rebalansa budžeta Republike Srpske za 2022. godinu“ dodaju se riječi: „i Odlukom o usvajanju Drugog rebalansa budžeta Republike Srpske za 2022. godinu“.

Član 2.

U članu 3. u stavu 10. riječi: „Republički devizni inspektorat“ zamjenjuju se riječima: „Poreska uprava Republike Srpske“.

Član 3.

U članu 19. poslije riječi: „Odlukom o usvajanju Rebalansa budžeta Republike Srpske za 2022. godinu“ dodaju se riječi: „i Odlukom o usvajanju Drugog rebalansa budžeta Republike Srpske za 2022. godinu“.

Član 4.

U članu 23. stav 2. mijenja se i glasi:

„(2) Ukoliko su drugim zakonima propisani novčani izdaci iz Budžeta koji se razlikuju od planiranih iznosa utvrđenih ovim zakonom ili Odlukom o usvajanju Budžeta Republike Srpske za 2022. godinu, Odlukom o usvajanju Rebalansa budžeta Republike Srpske za 2022. godinu, odnosno Odlukom o usvajanju Drugog rebalansa budžeta Republike Srpske za 2022. godinu, primjenjuju se odredbe i planirani iznosi utvrđeni ovim zakonom, odnosno ovim odlukama.“

Član 5.

Ovaj zakon stupa na snagu narednog dana od dana objavljivanja u „Službenom glasniku Republike Srpske“.

Broj: 02/1-021-1069/22 PREDSJEDNIK

Datum: 26. oktobra 2022. godine NARODNE SKUPŠTINE

Nedeljko Čubrilović